Ko honɗun miijiɗon fii ko aroyta ?
Aduna men on...
luttiroyey nii ?
ɓurtey bonude ?
ka moƴƴoyey ?
KO DEFTERE ALLAH NDEN WI’I KON
Allah fittoyey « kala gongol ka gite maɓɓe, hara hande kadi mayde waɗitataa, yoometaake, fesetaake, muuseendi waɗitataa. Ko fii haray sifa ɗin piiji arani fow feƴƴiino. » — Feɲɲinannde 21:3, 4.
KO HONNO ƊUN NAFIRTA EN ?
Golle nafooɗe e ɓutineyɗe ɓernde. — Isaaya 65:21-23, Traduction du monde nouveau.
Nawnaare ma tanpere wonoyta. — Isaaya 25:8 ; 33:24, TMN.
Ngurndan welo welo lutteyɗan e ɓeynguure e siɓɓe e yiɓɓe. — Zabuura 37:11, 29, TMN.
HIƊEN WAAWI HOOLADE KO DEFTERE ALLAH NDEN WI’I KON
Fii piiji ɗiɗi :
Allah no waawi waɗude ko o fodi en kon. Deftere Allah nden wi’i, ko Yahuwah tun woni « Jom Bawgal », ko fii bawgal makko ala hattudi. (Feɲɲinannde 15:3) E bawgal makko, hi mo waawi waɗude ko o fodi en kon no aduna on moƴƴira. No Deftere Allah nden wi’iri non, « fow no waawanoo Alla. » — Matta 19:26.
Ko faale Allah fii waɗugol ko o fodi en. Yahuwah no « hawji » immintingol maayuɓe. — Ayyuuba 14:14, 15, TMN.
Deftere Allah nden holli kadi, annabi Iisaa ɲawduno nawnuɓe. Ko fii honɗun o waɗani ɗun ? Ɓayri hi mo faalano. (Markuusa 1:40, 41) Annabi Iisaa waɗuno ko Allah yamiri mo kon fii wallugol faalaɓe balal. — Yuuhanna 14:9.
Hiɗen waawi hoolade Yahuwah e annabi Iisaa no faala en wallude fii no heɓiren moƴƴere jango. — Zabuura 72:12-14 ; 145:16, TMN ; 2 Petruusu 3:9.
MIIJITE
Ko honno Allah moƴƴiniroyta aduna on ?
Deftere Allah nden no jaabi ngal landal nder MATTA 6:9, 10 e DANU’IILA 2:44 (TMN).
fuv_Latn fuv_Latn fuv_Latn fur_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn